Saku Õlletehase kahjum selle aasta esimeses kvartalis oli 0,3 mln krooni, kuna kasvasid ettevõtte investeeringud tootearendusse, teatas Saku Õlletehas Tallinna börsile.
Negatiivse uudise peale on õlletehase <GR#EE.SAKU> aktsia Tallinna börsil kella 11.03 seisuga odavnenud 4,8%, makstes 60 krooni.
Ettevõte tootearenduskulud kasvasid, kuna valmistati ette Eesti esimese madala kalorsusega õlle Saku Originaal Light ning Kiss õuna- ja pirnisiidrite lansseerimist.
Samuti toodi veebruaris turule uudistoode Hard Rock.
Ettevõtte majandustulemust mõjutas Saku Õlletehase sõnul ka linnase hinnatõus maailmaturul, mille põhjustas Euroopa Liidu restitutsioonide maksmise lõpetamine linnasetootjaile.
Samuti mõjutas Saku Õlletehase majandustulemust oodatust kesisem Pepsi toodete müük.
Saku Õlletehase kogumüük selle aasta esimeses kvartalis oli kokku 9,3 mln liitrit, olles 1% võrra väiksem kui eelmise aasta samal perioodil.
Saku õllede müügimaht oli aasta esimese kolme kuu kokkuvõttes 8,2 mln liitrit, jäädes samale tasemele eelmise aasta esimese kvartali tulemusega ajal, mil Eesti õlleturu maht vähenes 5% võrreldes eelmise aasta sama perioodiga.
Mineraalvee ja karastusjookide müük kokku küündis esimeses kvartalis 1,1 mln liitrini, moodustades eelmise aasta sama perioodi tulemusest 89%.
Saku Õlletehase netokäive oli esimeses kvartalis 127,1 mln krooni, kahanedes võrrelduna eelmise aasta vastava perioodiga 4%.
Vastavalt tarbijanõudlusele vähenes Saku Õlletehase tooteportfellis esimeses kvartalis ringleva taara osakaal toodangu pakendamisel: jätkuvalt suurenes tarbijaile mugavamate pakendite ? alumiiniumpurkide, PET pudelite ning multipakkide ? kasutamine. Saku Õlletehase ülalnimetatud uudistoodete lansseerimised kujunesid edukaks.